Eesti otsib superstaari (esimene hooaeg)

"Eesti otsib superstaari" esimene hooaeg toimus kevadel 2007. Telesaadet tootis ja kandis üle TV3.
Hooaeg sai alguse veebruaris 2007. Veidi enne eelvoore teatas TV3 saate kohtunikud ja saatejuhid. Saatejuhtideks said näitleja Aigi Vahing ja näitleja/koreograaf Jüri Nael. Kohtunikeks valiti laulja ja kitarrist Mihkel Raud, raadio-DJ ja -ajakirjanik Heidy Purga ning helilooja ja pianist Rein Rannap.
Eelvoorud toimusid kuuel päeval neljas Eesti linnas: Viru Keskuses Tallinnas, klubis Atlantis Tartus, Pärnu Kontserdimajas Pärnus ja Jõhvi Kontserdimajas Jõhvis. Osaleda võisid noored vanuses 16–25 aastat. Eelvoorudest võttis osa üle 1500 inimese, kellest vaid sadakond sai edasipääsu andva kollase kaardi.
Teatrivoor toimus Eesti Nukuteatris Tallinnas. Teatrivoor koosnes kolmes voorust. Esimeses voorus astusid lauljad kohtunike ette mitmekesi ning igaühele anti võimalus laulda väike jupp oma laulust, mis tuli esitada "a cappella". Pärast esimest vooru toimus osalejate kärpimine. Teises voorus valiti ette antud lauludest laul, mida esitati kahe-kolmekesi. Saateks mängis klaver. Kolmandasse vooru pääsenud valisid kolme loo seast selle, mida esitasid üksi lindilt tuleva taustamuusikaga. Teatrivoorudest pääsesid stuudiovooru 32 noort lauljat.
Stuudiovoorud.
Stuudiovoor toimus TV3 stuudios neljal õhtul. Igal õhtul astus televaatajate ette kaheksa lauljat, kelle seast televaatajad saatsid finaali telefonihääletusega vaid kaks. Üheksas finalist selgus aga "Üllatussaates" või "Teise võimaluse" saates. Kohe pärast viimase stuudiovooru lõppu koostasid kolm kohtunikku välja jäänud lauljatest kaheksa lauljaga grupi, kellel anti teine võimalus. "Teise võimaluse" saate võitis ülekaalukalt Luisa Värk.
Finaalid.
Finaalid toimusid TV3 stuudios ja Pärnu Kontserdimajas. Kokku korraldati kaheksa finaalsaadet, millele lisandus kaheksa "Eesti otsib superstaari: Lava taga" lisasaadet. Igas finaalsaates langes telefonihääletusel kõige vähem hääli saanud laulja välja. Kohtunikel sõnaõigust ei olnud. Nende ülesandeks oli pärast laulja esitust anda tagasisidet lauljale, kriitikat, et aidata televaatajat oma valikus. Igal finaalsaatel oli(d) oma(d) teema(d), mille põhjal pidi laulja ka valima oma esitatava(d) laulu(d).
TOP 9. Laul erilisele inimesele.
Viimane kolmik: Mariann Saar, Rivo Kingi, Mihkel Ratt &lt;br&gt;
Viimased kaks: Rivo Kingi, Mihkel Ratt &lt;br&gt;
 "Välja hääletatud: Mihkel Ratt" 
TOP 8. Filmimuusika.
Viimane kolmik: Nele Kirsipuu, Mariann Saar, Rivo Kingi &lt;br&gt;
Viimased kaks: Nele Kirsipuu, Mariann Saar &lt;br&gt;
 "Välja hääletatud: Mariann Saar" 
TOP 7. Estraadimuusika.
Viimased kaks: Taavi Peterson, Nele Kirsipuu &lt;br&gt;
" Välja hääletatud: Nele Kirsipuu "
TOP 6. Kohtunike valik.
Viimased kaks: Raimondo Laikre, Anna-Liisa Supp &lt;br&gt;
" Välja hääletatud: Anna-Liisa Supp "
TOP 5. Bigbänd.
Viimased kaks: Raimondo Laikre, Rivo Kingi &lt;br&gt;
" Välja hääletatud: Raimondo Laikre "
TOP 4. Kantrilugu / Billboardi hitt 2007.
Viimased kaks: Rivo Kingi, Taavi Peterson &lt;br&gt;
" Välja hääletatud: Rivo Kingi "
TOP 3. Rokilugu / Duett.
" Välja hääletatud: Taavi Peterson "
Superfinaal: Laulja lemmik / Rahva valik / Rannapi laul.
Võitja: Birgit Õigemeel &lt;br&gt;
Teine koht: Luisa Värk
Pärast saadet.
Kohe pärast saatesarja lõppu alustas Eesti esimene superstaar Birgit Õigemeel koostööd Alar Kotkase tiimiga, et välja anda võiduga kaasnenud debüütalbum. Mänedžeridega koostöös moodustati uus plaadifirma MTH Publishing, millest pool kuulub Birgitile. 
12. novembril 2007 andis Birgit välja oma debüütsingli "Kas tead, mida tähendab...". Singel valiti Raadio 2 Aastahitt 2007 eestimaiste lugude kategoorias teisele kohale. Oma teise singliga "365 Days" osales Birgit Õigemeel laulukonkursil Eurolaul 2008, kus ta saavutas 3. koha. 27. jaanuaril 2008 ilmus poelettidele Õigemeele debüütalbum "Birgit Õigemeel". Samalt albumist ilmusid ka singlid "Homme" ja "Ise". Novembris 2008 andis Birgit välja oma teise albumi koostöös Uku Suviste ja ETV lastekooriga. Tegemist oli jõululauludest koosneva albumiga, mille pealkirjaks on "Ilus aeg". Sellelt albumilt anti välja singlid "Last Christmas" ja "Talve võlumaa". Juunis 2009 alustas Birgit koostööd Meelis Meri ja Priit Juurmanniga, et anda välja kolmas album. Tulevaselt albumilt anti 11. juunil 2009 välja esimene singel, "Moonduja". Septembri alguses jõudis raadiojaamadesse teine singel, "See öö".
Võistlusel teise koha saavutanud Luisa Värk osales sarnaselt Birgit Õigemeelega laulukonkursil Eurolaul 2008. Luisa esines kahe looga, millest ühe laulis ta koos ansambel Trafficuga ja teise koos Margus Vaheriga. Detsembris 2008 andis Värk välja oma debüütalbumi "Tunnete allee", millelt on ilmunud singlid "Võõras", "Lahkumise päev" ja "Kui sa teaks".
Kolmanda koha pälvinud Taavi Peterson osales samuti võistlusel Eurolaul 2008, kus ta esitas Rein Rannapi kirjutatud lugu "Question Man". Hiljem moodustas Peterson ansambli Üdi, millega on antud välja ka album "Down Under".
Viiendas saates välja langenud Raimondo Laikre on pidevalt tegutsenud Eesti muusikamaailmas. Kohe pärast saate lõppu käis ta koos teise superstaari finalisti, Anna-Liisa Suppiga kontserditurneel Eestimaa kirikutes. Hiljem on ta astunud üles "Valgel gospelil", "Eestimaa uhkuse" galal ja ka taustalauljana. 2009. aasta suve alguses tuli Raimondo Laikrel välja debüütsingel "Suveaeg".
Kuuenda koha saanud Anna-Liisa Supp lõi saatele järgnenud suve lõpus käed DJ Widenskiga, kellega koos hakkas tegema "house"-muusikat. Ta on andnud välja singli "Bigger Than Everything".
Esimesena finaalist langenud Mihkel Ratt osales 2007. aasta lõpus ETV konkursil "Kaks takti ette", kus sai kolmanda koha. 2008. aasta alguses ilmus ta debüütsingel "Teeskluse veetlus", juunis "Kes me olime varem?".